CELEX: 32021R1754
Language: lv
Date: 2021-10-04 00:00:00
Title: Komisijas Īstenošanas regula (ES) 2021/1754 (2021. gada 4. oktobris), ar kuru groza Īstenošanas regulu (ES) 2019/1382, ar ko groza dažas regulas, ar kurām piemēro antidempinga vai antisubsidēšanas pasākumus attiecībā uz konkrētiem tērauda ražojumiem, uz kuriem attiecas aizsardzības pasākums

5.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 352/1
               
            
         KOMISIJAS ĪSTENOŠANAS REGULA (ES) 2021/1754
         (2021. gada 4. oktobris),
         ar kuru groza Īstenošanas regulu (ES) 2019/1382, ar ko groza dažas regulas, ar kurām piemēro antidempinga vai antisubsidēšanas pasākumus attiecībā uz konkrētiem tērauda ražojumiem, uz kuriem attiecas aizsardzības pasākums
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/477 (2015. gada 11. marts) par pasākumiem, kurus Savienība drīkst veikt attiecībā uz antidempinga vai antisubsidēšanas pasākumu un aizsardzības pasākumu kopējo ietekmi (1),
         tā kā:
         
                     (1)
                  
                  
                     Ar Komisijas Īstenošanas regulu (ES) 2019/159 (2) Komisija uz trim gadiem noteica aizsardzības pasākumu attiecībā uz konkrētiem tērauda ražojumiem. Minētie pasākumi ir tarifa kvotas, kas piemērojamas konkrētos laikposmos, saskaņā ar kuriem ir jāmaksā tarifa kvotas pārsniegšanas maksājums 25 % apmērā, ja imports pārsniedz noteiktu robežvērtību, kas atbilst importa vidējam līmenim 2015. līdz 2017. gadā. Ar Komisijas Īstenošanas regulu (ES) 2021/1029 (3) Komisija pagarināja aizsardzības pasākuma piemērošanu par trim gadiem, proti, līdz 2024. gada 30. jūnijam.
                  
               
                     (2)
                  
                  
                     Ar Komisijas Īstenošanas regulu (ES) 2019/1382 (4) Komisija ieviesa mehānismu, lai novērstu šā tarifa kvotas pārsniegšanas maksājuma vienlaicīgu piemērošanu ar antidempinga un/vai kompensācijas pasākumiem, kas piemērojami arī dažiem tērauda ražojumiem.
                  
               
                     (3)
                  
                  
                     Šajā nolūkā Īstenošanas regulas (ES) 2019/1382 pielikumā ir uzskaitīti visi antidempinga un antisubsidēšanas pasākumi ražojumiem, uz kuriem tajā laikā attiecās arī aizsardzības pasākums, un ir noteikts antidempinga un/vai antisubsidēšanas maksājums, kas ir jāpiemēro, tiklīdz sāk piemērot iepriekš minēto tarifa kvotas pārsniegšanas maksājumu.
                  
               
                     (4)
                  
                  
                     Komisija 2021. gada 6. jūlijā ar Komisijas Īstenošanas regulu (ES) 2021/1100 (5) noteica galīgo antidempinga maksājumu konkrētu Turcijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam.
                  
               
                     (5)
                  
                  
                     Šiem ražojumiem būtu jāpiemēro mehānisms, kas novērš pasākumu vienlaicīgu piemērošanu, jo uz tiem attiecas arī aizsardzības pasākums. Tādēļ Īstenošanas regulas (ES) 2019/1382 pielikums būtu jāgroza, lai iekļautu Īstenošanas regulu (ES) 2021/1100.
                  
               
                     (6)
                  
                  
                     Lai uzņēmējiem nodrošinātu pārredzamību, turpmāk katrā regulā, ar ko nosaka antidempinga un/vai antisubsidēšanas pasākumus attiecībā uz tērauda ražojumiem, uz kuriem attiecas arī aizsardzības pasākums, tiks iekļauti īpaši noteikumi, kas novērš to vienlaicīgu piemērošanu ar tarifa kvotas pārsniegšanas maksājumu.
                  
               
                     (7)
                  
                  
                     Šajā regulā paredzētie pasākumi ir saskaņā ar Tirdzniecības aizsardzības instrumentu komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2019/1382 groza šādi:
            
                        1)
                     
                     
                        regulas 1.B pielikumā “Tādu regulu saraksts, ar ko nosaka antidempinga un antisubsidēšanas pasākumus ražojumiem, uz kuriem attiecas aizsardzības pasākums” pievieno šādu punktu:
                        
                                    “20)
                                 
                                 
                                    KOMISIJAS ĪSTENOŠANAS REGULA (ES) 2021/1100 (2021. gada 5. jūlijs), ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Turcijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV L 238, 6.7.2021., 32. lpp.).”;
                                 
                              
                  
                        2)
                     
                     
                        regulas 2. pielikumā “Antidempinga un/vai kompensācijas maksājumu likmes, kas piemērojamas, kamēr tam pašam ražojumam piemēro aizsardzības maksājumu” pievieno šādu 2.19. pielikumu:
                        “2.19. PIELIKUMS
                        Komisijas Īstenošanas regula (ES) 2021/1100 (2021. gada 5. jūlijs), ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Turcijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV L 238, 6.7.2021., 32. lpp.).
                        
                                    
                                       Valsts
                                    
                                 
                                 
                                    
                                       Uzņēmums
                                    
                                 
                                 
                                    
                                       
                                          Taric papildu kods
                                    
                                 
                                 
                                    
                                       Sākotnējais galīgais antidempinga maksājums
                                    
                                 
                                 
                                    
                                       Antidempinga maksājums, kad ir piemērojams aizsardzības pasākums
                                    
                                 
                              
                                    Turcija
                                 
                                 
                                    
                                       Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    Turcija
                                 
                                 
                                    
                                       Erdemir group: – Ereğli Demir ve Çelik Fabrikalari T.A.S. – İskenderun Demir ve Çelik A.Ş.
                                    
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    Turcija
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    Turcija
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    Turcija
                                 
                                 
                                    
                                       Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    Turcija
                                 
                                 
                                    Visi pārējie uzņēmumi
                                 
                                 
                                    C999
                                 
                                 
                                    7,3  %
                                 
                                 
                                    0,0  %”.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 4. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 83, 27.3.2015., 11. lpp.
         
         
            (2)  Komisijas Īstenošanas regula (ES) 2019/159 (2019. gada 31. janvāris), ar ko nosaka galīgos aizsardzības pasākumus pret konkrētu tērauda ražojumu importu (OV L 31, 1.2.2019., 27. lpp.).
         
            (3)  Komisijas Īstenošanas regula (ES) 2021/1029 (2021. gada 24. jūnijs), ar ko groza Komisijas Īstenošanas regulu (ES) 2019/159, lai pagarinātu konkrētu tērauda ražojumu importam noteikto aizsardzības pasākumu (OV L 225I, 25.6.2021., 1. lpp.).
         
            (4)  Komisijas Īstenošanas regula (ES) 2019/1382 (2019. gada 2. septembris), ar ko groza dažas regulas, ar kurām piemēro antidempinga vai antisubsidēšanas pasākumus attiecībā uz konkrētiem tērauda ražojumiem, uz kuriem attiecas aizsardzības pasākumi (OV L 227, 3.9.2019., 1. lpp.).
         
            (5)  Komisijas Īstenošanas regula (ES) 2021/1100 (2021. gada 5. jūlijs), ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Turcijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV L 238, 6.7.2021., 32. lpp.).